Document ID: 32008R1303

KOMMISSIONENS FORORDNING (EF) Nr. 1303/2008
af 18. december 2008
om berigtigelse af forordning (EF) nr. 983/2008 om vedtagelse af en plan for tildeling til medlemsstaterne af midler, der skal afholdes over 2009-budgettet, og som skal dække udgifterne til levering af fødevarer fra interventionslagre til de socialt dårligt stillede personer i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra g), sammenholdt med artikel 4, og
ud fra følgende betragtninger:
(1)
Ved en administrativ fejl blev forkerte organer anført i bilag III til Kommissionens forordning (EF) nr. 983/2008 (2) som de organer i Litauen og Portugal, der er bemyndiget til at modtage sukker ved overførsler inden for EF. For at sikre en korrekt gennemførelse af planen bør fejlene berigtiges.
(2)
Forordning (EF) nr. 983/2008 bør derfor berigtiges. Berigtigelsen bør anvendes fra den dato, hvor forordningen trådte i kraft.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
I bilag III til forordning (EF) nr. 983/2008 ændres fjerde kolonne »Modtager« som følger:
1)
I nr. 2 ændres »Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal« til »IFAP, Portugal«.
2)
I nr. 4 ændres »NMA, Lietuva« til »Lietuvos žemės ūkio ir maisto produktų rinkos reguliavimo agentūra, Lietuva«.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 10. oktober 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, 18. december 2008

Labels: 17
19
5
0
3
6
18